Mulle meeldib, et moes on alati võimalik valida - kui näiteks lilleline kangas on hetkel in, ei ole kõik poed ainult värvilisi õisi täis. Alati on antud valikuvõimalus. Just nagu ma ka sissejuhatuses kirjeldasin, et suvel 2011 on suurimateks trendideks erksad ja tugevad värvid, millele vastandub aga stiililiselt hoopis erinev puhas valge. Või möödunud kevade maskuliinne militaarstiil, millele vastandus üdini naiselik lilleline.    Välismaa staarid, kes elavad soojemas kliimas, kannavad juba praegu lillelisi kleite aga vabal ajal tundub neil lausa kohustuslik kanda nahkpükse. EI - kindlasti mitte neid latekspükse, mis  eelmisel aastal laineid lõid, vaid just tõelisi rokilikke nahkpükse, mida kantakse nii pidulikuma kui ka casual stiiliga kombineerituna. Kuid siiski on nahkpükste kandmisel mõned reeglid.    Soovitatav on neid mitte kanda koos nahktagiga, kui just mootorratturi look ei ole taotuslik. Ning samuti peaks kogu ülejäänud komplekt olema pigem tagasihoidlik, sest libastuda on siin imelihtne - nahkpüksid ja napp pitsist topp ei ole mitte see trend, millest siin juttu.